Andreas Vesalius

Andreas Vesalius (Brisel, 31. decembar 1514. – Zakynthos, 15. oktobar 1564), bio je flamanski ljekar i anatom njemačkog porijekla. Napisao je prvu kompletnu knjigu ljudske anatomije: De humani corporis fabrica libri septem (Sedam knjiga o građi ljudskog tijela). Knjigu je izdao Johannes Oporinus (Basel, 1543).

 Biografija 
 Mladost 
Otac mu se također zvao Andreas i bio je apotekar. Otac je kao apotekar radio za cara Maksimiliana I, Karel V i Ferdinanda I. Njegov djed je također radio kao ljekar za cara Maksimilijana I. Majka mu se zvala Elisabeth Crabbe.

 Studiranje 
Vesalius je klasično obučavan u Luvenu (Belgija), gdje je učio Latinski i Grčki. Već kao momak mnogo se interesovao za anatomiju. Kada je njegov otac počeo raditi u Parizu kao carev batler, onda se Vesalius upisao na Pariski univerzitet. Jacobus Sylvius i Guenther von Andernach (Guinterius) su mu bili mentori. Ovdje je Vesalius učio medicinu po sistemu Galenusa. Galenus je bio grčki/rimski ljekar iz drugog vjeka. U to vrijeme je to bio najvažniji sistem medicine i na fakultetima se nije mnogo vise učilo nego tekstovi i interpretacije mišljenja Galemusa. Ali sve je više bilo jasno da ova Gamenusova medicina nije potpuno ispravna i to je također Vesalius primjećivao.

 Otpor Galenusu 
Što je više imao znanja, to je više počeo tražiti bolje načine liječenja. On se udaljavao od regularnih Galenusovi teorija i pokušavao je da shvati ljudsko tijelo kroz opservacije. Zbog svojih 'čudnih' ideja, morao je podnjeti mnogo kitike. 
Svoju studiranje je završio sa radom zvanim 'Paraphrasis in nonum librum Rhazae medici arabis clariss ad regem Almansorum de affectum singularum corporis partium curatione'. Tu je analizirao neke dijelove devete knjige od arapskog ljekara Al-Razija (Shaikh Al-Ra'ies). Godine 1536. vratio se u svoje rodno mjesto, zbog ratne situacije koja je polahko nastajala u Francuskoj u to vrijeme.

 Padova 
Nakon svađe sa svojim mentorom u Luvenu, Vesalius je preselio u Padovu u Italiji. U tom gradu je Renesansa u veliko počela. Medicina je napredovala. Vesalius je doktorirao i kratko poslije primanja titule doktora nauke, postao je i profesor hirurgije. Predavao je na univerzitetu između ostalog i anatomiju. Anatomiju je proučavao na tijelima zarobljenika koji su osuđeni na smrt.

U 1543. godini izdao je knjigu anatomije "De Humani Corporis Fabrica" sa detaljnim slikama različitih talijanski slikara. Jedan od tih slikara bio je Johannes van Calcar. 
U knjizi Fabrica on je opisao preko 200 grešaka Galenusove medicine i dokazao je da je Galenus medicinu bazirao na anatomskim opservacijama životinja an ne ljudi. 
Osim patološki sekcija na ljudima, on je praktikovao i patološke sekcije na mrtvim i živim životinjama. Tako je recimo otkrio da životinja kojoj se kičma prereže više ne može kretati noge.

 Španija 
Za izdavanje knjige Fabrice, Vesalius je mnogo kritikovan od strane Galanusovi slijedbenika. Poslije toga je prestao raditi kao akademik. Preselio je u Španiju i postao je lični ljekar cara Karela V, car Svetog Rimskog Carstva. Poslije je bio i ljekar njegovog sina, Filipsa II. Zbog velike stručnosti bio je omiljen među svojim pacijentima. Ali na kraju je opet zbog velike kritike u Spanije van tog kruga pacijenata, morao preseliti. Nastavio je svoj život u Veneciji u Italiji.

 Smrt 
Nakon konstatacije da je jedan od njegovih pacijenata preminuo, dobio je saglasnost od familije pacijenta da izvrši patološku sekciju. Kada je otvorio tijelo otkrio je da srce pacijenta još kuca. Familija ga je optužila za ubistvo. Uz pomoć kralja nije osuđen na smrtnu kaznu, nego je poslan u Jerusalem. Na putu ka Palestini njegov brod je potonuo kod ostrva Zacynthus (Grčka). Vesalius je na tom ostrvu preminuo i tu je ukopan. Njegov grob nikad nije nađen.

 Nominacija za najvećeg Belgijanca svih vremena 

U 2005. godini biran je najveći Belgijanac svih vremena. Vesalius je bio među nominovanima i završio je na 6. mjestu u flamanskoj verziji a na 19. mjestu u valonskoj verziji.

 Također pogledajte 
 Galen

 Vanjski linkovi 

 Page through a virtual copy of Vesalius's De Humanis Corporis Fabrica
 Vesalius College in Brussels 
 Anatomia 1522-1867: Anatomical Plates from the Thomas Fisher Rare Book Library
 Translating Vesalius 
 The Vesalius Project
 Some places and memories related to Andreas Vesalius
 Vesalius’s « Anatomies » Introduction by Jacqueline Vons texts digitized by the BIUM (Bibliothèque interuniversitaire de médecine et d'odontologie, Paris), see its digital library Medic@.
 Vesalius, centrum Niet Aangeboren Hersenletsel

Kategorija:Rođeni 1514.
Kategorija:Umrli 1564.
Kategorija:Biografije, Brisel
Kategorija:Belgijski ljekari
Kategorija:Historija anatomije